CELEX: 62013TN0480
Language: hu
Date: 2013-08-30 00:00:00
Title: T-480/13. sz. ügy: 2013. augusztus 30-án benyújtott kereset — You-View.tv kontra OHIM — YouView TV (YouView+)

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/58
            
         2013. augusztus 30-án benyújtott kereset — You-View.tv kontra OHIM — YouView TV (YouView+)
   (T-480/13. sz. ügy)
   2013/C 344/107
   A keresetlevél nyelve: angol
   
      Felek
   
   
      Felperes: You-View.tv (Antwerpen, Hollandia) (képviselő: S. Criel ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: YouView TV Ltd (London, Egyesült Királyság)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának 2013. június 18-i határozatát (R 2112/2012-4. sz. ügy);
            
         
               —
            
            
               az alperest kötelezze a jelen eljárás során felmerült költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: a „YouView+” szóvédjegy a 9., 16., 38., 41. és 42. osztályba tartozó áruk és szolgáltatások vonatkozásában — 10 286 061. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „You View You-View.tv” szóelemeket tartalmazó vörös és fehér ábrás védjegy a 35., 38. és 41. osztályba tartozó szolgáltatások vonatkozásában — 838 408. sz. Benelux védjegy.
   
      A felszólalási osztály határozata: a felszólalási osztály a felszólalást teljes egészében elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a közösségi védjegyrendelet 8. cikke (1) bekezdése b) pontjának és 8. cikke (5) bekezdésének megsértése.